Ar 2018. gada 1. jūliju stājušies spēkā grozījumi Civilstāvokļa aktu reģistrācijas likumā: 17.panta 1¹nosaka:

Pilngadīgi Latvijas pilsoņi vai pilngadīgi Latvijas nepilsoņi iesniegumu par laulības noslēgšanu var iesniegt arī elektroniski tajā dzimtsarakstu nodaļā, kurā vēlas noslēgt laulību, ja iesniegums parakstīts ar drošu elektronisko parakstu un tam ir laika zīmogs.

Kārtība, kādā elektroniski iesniedzams iesniegums:

1. Abi laulātie aizpilda vienu kopīgu iesniegumu par laulības noslēgšanu.

*Iesnieguma veidlapa pieejama Ministru kabineta 2013. gada 3. septembra noteikumos Nr.761 “Noteikumi par civilstāvokļa aktu reģistriem”. Aizpildāmas visas iesnieguma ailes( izņemot aili par tautību – to var nenorādīt). Dokumenta rekvizītu “Līgavaiņa paraksts” un “Līgavas paraksts” neaizpilda.*

1. Kopīgo iesniegumu abi laulātie paraksta ar drošu elektronisko parakstu un laika zīmogu.

*Iesniegumam jābūt parakstītam* ***ar diviem*** *( abu laulāto) drošiem elektroniskajiem parakstiem.*

1. Parakstīto iesniegumu nosūta uz dzimtsarakstu nodaļas, kurā vēlas noslēgt laulību, elektronisko adresi( e-pastu).

*Dzimtsarakstu nodaļu elektroniskās adreses pieejamas Tieslietu ministrijas mājaslapā, kā arī katras dzimtsarakstu nodaļas pašvaldības mājaslapā.*

*Par elektroniskā paraksta lietošanu vai tā iegūšanu, informācija ir pieejama mājaslapā*: [*https://www.latvija.lv/DzivesSituacijas/tiesibu-izsardziba/elektroniskais*](https://www.latvija.lv/DzivesSituacijas/tiesibu-izsardziba/elektroniskais)- paraksts#shov5.